CELEX: 62019CB0268
Language: da
Date: 2021-06-01 00:00:00
Title: Sag C-268/19: Domstolens kendelse (Syvende Afdeling) af 1. juni 2021 — UP mod Banco Santander SA, tidligere Banco Pastor SAU (anmodning om præjudiciel afgørelse fra Juzgado de Primera Instancia n° 7 de Orense — Spanien) (Præjudiciel forelæggelse – artikel 99 i Domstolens procesreglement – forbrugerbeskyttelse – direktiv 93/13/EØF – aftale om lån mod pant i fast ejendom – urimelige kontraktvilkår – vilkår, der begrænser rentesatsens variable karakter (den såkaldte »gulvklausul«) – kontrakt om novation – ingen bindende karakter)

6.9.2021   
            
            
               DA
            
            
               Den Europæiske Unions Tidende
            
            
               C 357/3
            
         
      Domstolens kendelse (Syvende Afdeling) af 1. juni 2021 — UP mod Banco Santander SA, tidligere Banco Pastor SAU (anmodning om præjudiciel afgørelse fra Juzgado de Primera Instancia no 7 de Orense — Spanien)
      (Sag C-268/19) (1)
      
      (Præjudiciel forelæggelse - artikel 99 i Domstolens procesreglement - forbrugerbeskyttelse - direktiv 93/13/EØF - aftale om lån mod pant i fast ejendom - urimelige kontraktvilkår - vilkår, der begrænser rentesatsens variable karakter (den såkaldte »gulvklausul«) - kontrakt om novation - ingen bindende karakter)
      (2021/C 357/03)
      Processprog: spansk
      
         Den forelæggende ret
      
      Juzgado de Primera Instancia no 7 de Orense
      
         Parter i hovedsagen
      
      
         Sagsøger: UP
      
         Sagsøgt: Banco Santander SA, tidligere Banco Pastor SAU
      
         Konklusion
      
      
                  1)
               
               
                  Artikel 6, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at denne bestemmelse ikke er til hinder for, at et vilkår i en aftale, der er indgået mellem en erhvervsdrivende og en forbruger, og hvis urimelige karakter kan fastslås af en retsinstans, kan være genstand for en kontrakt om novation mellem denne erhvervsdrivende og denne forbruger, for så vidt som forbrugeren i forbindelse med indgåelsen af denne kontrakt om novation var bekendt med, at dette vilkår ikke var bindende, og med konsekvenserne heraf, således at forbrugerens tiltrædelse af kontrakten følger af et frit og informeret samtykke, hvilket det tilkommer den forelæggende ret at efterprøve.
               
            
                  2)
               
               
                  Artikel 3, stk. 1, og artikel 4, stk. 2, i direktiv 93/13 skal fortolkes således, at det krav om gennemsigtighed, der påhviler en erhvervsdrivende i medfør af disse bestemmelser, indebærer, at den erhvervsdrivende — ved indgåelsen af en kontrakt om novation mellem en erhvervsdrivende og en forbruger, hvis vilkår ikke har været genstand for individuel forhandling, og som tilsigter, at et potentielt urimeligt vilkår i en tidligere kontrakt indgået mellem de samme parter ændres, skal give forbrugeren de relevante oplysninger, som sætter den pågældende i stand til at forstå de retlige konsekvenser for vedkommende, og navnlig den omstændighed, at det oprindelige vilkår eventuelt er urimeligt, hvilket det tilkommer den forelæggende ret at efterprøve.
               
            
         (1)  EUT C 238 af 15.7.2019.